ตอนทำไม่มั่นใจว่าเสร็จจริงไหมเลยทำต่ออวัยวะเพศยังแข็งอยู่ครับ อสุจิมีโอกาสไหลออกมาจากถุงได้ไหมครับ(กรณีที่เสร็จจริงแล้ว) ตอนนี้ให้แฟนทานยาคุมฉุกเฉินไปแล้วครับ
สวัสดีค่ะ หากใส่ถุงยางอนามัยป้องกันตลอดการมีเพศสัมพันธ์ ไม่ขาด ไม่รั่ว มีโอกาสตั้งครรภ์ได้น้อยกว่า 2% และหากอวัยวะเพศแข็งตัวอยู่ตลอดเวลา ไม่มีช่วงที่อ่อนลงมา จนมีรอยย่นระหว่างถุง ก็มีโอกาสตั้งครรภ์ได้น้อย แต่ส่วนใหญ่แล้วหากมีการหลั่ง อวัยวะเพศไม่น่าจะแข็งตัวค้างอยู่ค่ะหากกินยาคุมฉุกเฉินไปแล้ว ก็ควรกินตามที่ฉลากระบุให้ครบ และสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก